Woord: filet‘n Voorbeeld van die “filet”-haarband (Foto: Wikimedia Commons) Woord: filet Betekenis: dun gesnyde stuk van iets Waar kom dit vandaan? Die Latynse voorouer, filum, het “draad, gare” beteken. Die stukkie malse vleis langs die rugstring van byvoorbeeld ŉ bees is skynbaar nie na die vorm genoem nie, maar omdat dit oorspronklik met ŉ stukkie tou vasgebind was as dit gestop en in die oond geplaas is. Die betekenis het uitgebrei na ŉ dun band om die kop waarmee die hare teruggebind is, of wat bloot as ornament gedra is. Lucius Domitius Aurelianus (c. 215 – 275) was die eerste Romeinse keiser wat so ŉ koninklike filet in die openbaar gedra het. Later is dit met edelstene beset.